রাষ্ট্রীয় অতিথি ভবন যমুনা

রাষ্ট্রীয় অতিথি ভবন যমুনা বাংলাদেশের রাষ্ট্রীয় অতিথি বাসভবন। এটি ঢাকার রমনা থানার হেয়ার সড়কে অবস্থিত। পূর্বে এটি বাংলাদেশের প্রধান উপদেষ্টাদের সরকারি বাসভবন ও বাংলাদেশে সফরে আসা বিদেশি রাষ্ট্রপ্রধানদের জন্য সরকারি অতিথি ভবন হিসেবে ব্যবহৃত হয়। ইতিহাস বাংলাদেশের প্রধান উপদেষ্টাদের সরকারি বাসভবন হিসেবে ২০০১ সালে বিচারপতি লতিফুর রহমান এবং ২০০৭ সালে ফখরুদ্দীন আহমদ সরকারিভাবে রাষ্ট্রীয় অতিথি ভবন যমুনায় অবস্থান করেছেন। ২০২৪ সালে শেখ হাসিনা সরকারের পতনের পর অন্তর্বর্তীকালীন সরকার গঠিত হলে, প্রধান উপদেষ্টা মুহাম্মদ ইউনূসের সরকারি বাসভবন ও কার্যালয় হিসেবে রাষ্ট্রীয় অতিথি ভবন যমুনাকে নির্ধারণ করা হয়। ১৯৯৬ সালে বিচারপতি হাবিবুর রহমান প্রধান উপদেষ্টা হলেও এই বাসভবনে অবস্থান করেননি। ২০০৫ সালে যমুনা অতিথি ভবনে ঢাকায় অনুষ্ঠিত সার্ক সম্মেলনে আগত রাষ্ট্রপ্রধানদের বৈঠক অনুষ্ঠিত হয়। ২০০৮ সালের নির্বাচনের পর ২০০৯ সালে গণভবন সংস্কারের সময় প্রধানমন্ত্রী শেখ হাসিনা সরকারপ্রধান হিসেবে নিরাপত্তার জন্য তাঁর নিজস্ব বাসভবন থেকে যমুনা অতিথি ভবনে স্থানান্তরিত হন। ২০২৩ সালে রাষ্ট্রীয় সফরে ভুটানের রাজা জিগমে খেসার নামগিয়েল ওয়াংচুক রাষ্ট্রীয় অতিথি ভবন যমুনায় অবস্থান করেন। আরও দেখুন রাষ্ট্রীয় অতিথি ভবন মেঘনা তথ্যসূত্র বহিঃসংযোগ উইকিমিডিয়া কমন্সে রাষ্ট্রীয় অতিথি ভবন যমুনা সম্পর্কিত মিডিয়া দেখুন।